**ИНФОРМАЦИЈА О ПОСЛОВАЊУ**

**К.П. "ТОПЛАНА" а.д. Градишка**

**за 2022. годину**

**Градишка,април 2023. година**

САДРЖАЈ

[1. ДЈЕЛАТНОСТ 3](#_Toc504646094)

[2. ПРАВНИ СТАТУС И ВЛАСНИЧКА СТРУКТУРА 4](#_Toc504646095)

[3. ОРГАНИЗАЦИОНА СТРУКТУРА И МЕНАЏМЕНТ 4](#_Toc504646096)

[4. БРОЈ И СТРУКТУРА ЗАПОСЛЕНИХ](#_Toc504646097) 5

[5. ОБИМ УСЛУГА 5](#_Toc504646098)

[6. ИЗВРШЕНА УЛАГАЊА И ИЗВЕДЕНИ РАДОВИ 5](#_Toc504646099)

[7. ПРОБЛЕМИ У ПОСЛОВАЊУ](#_Toc504646100) 6

[8. ЗАКЉУЧАК](#_Toc504646101) 6-7

[9. ФИНАНСИЈСКИ ПОКАЗАТЕЉИ](#_Toc504646102) 7-8-9

# ДЈЕЛАТНОСТ

Изградња топлане и топловодне мреже почела је послије добијања Урбанистичке сагласности и Одобрења за изградњу издатих 1978. године од стране Републичког секретаријата за урбанизам, стамбене и комуналне послове Сарајево, те закључењем Уговора о грађењу са ГИК “КОЗАРА“ Бања Лука од 12.07.1978. године.

Грађена је до 1980. године када је почела са пробним радом 28.11.1980. године. Пробни рад трајао је до 10.12.1980. године и прекинут због хаварије на вреловоду, а након санирања исте настављен 31.12.1980.године.

Као радна организација у оснивању основана је 1981. године и то Одлуком Скупштине општине Босанска Градишка бр. 01/1-023-56, те Одлуком Скупштине СИЗ-а за становање Босанска Градишка бр. 1-1007/04. Након оснивања налази се у саставу РО“Нови Град“ Босанска Градишка као ЈУР“ТОПЛАНА“ и обавља основну дјелатност.

Послије добијања Употребне дозволе 1982. год., почела је са редовним пословањем 19.01.1983. год. регистровањем код Основног суда удруженог рада под бројем 1-944-00, као РО“Топлана“ Бос. Градишка.

Због ратних дејстава, од 1992. године, РО„ТОПЛАНА“ није обављала своју функцију осим техничког одржавања, те се поново активира тек 2003. године.

Послије више статусних промјена,ЈКП „Топлана“ п.о. Градишка број 01-316-198 од 19.07.2007. године је приватизована и регистрована 14.09.2007 год.код Основног Суда у Бања Луци под бројем 071-0 РЕГ-07-001843.

По обавјештењу Републичког завода за статистику , Предузеће је уписано у њихов регистар са шифром дјелатности:

* 3530 – производња и снабдјевање паром и климатизација.

Преносом капитала на локалне заједнице у 2011. години извршена је промјена облика организовања у Комунално предузеће “Топлана“ а.д. Градишка, са следећом власничком структуром:

* Град Градишка 65%
* Пензијски резервни фонд 10%
* Фонд за реституцију 5%
* Ситни акционари 20%

Дана 24.05.2011. године извршен је пренос права својине на акцијама емитента са Акцијског фонда РС а.д. Бања Лука на јединицу локалне самоуправе и уписана забрана располагања на одговарајућем броју акција.

Власничка структура капитала, промјењена је откупом акција ПРЕФ-а од стране Града Градишка у висини од 10%, у 11-том мјесецу 2013.године и откупом акција Фонд за реституцију од стране Града Градишка у висини од 5%, у току 2014 год.

К.П. „Топлана“ а.д. Градишка од 01.01.2014.године престаје обављати комуналну дјелатност производње и испоруке топлотне енергије и давање на кориштење комуналних објеката и уређаја, а по Уговору бр. 02-022-164/13. закљученом 11.10.2013. годину исту дјелатност ће обављати ИЕЕ д.о.о. Бања Лука, ПЈ „Топлана“ Градишка „Закуп“ комуналних објеката и уређаја у период 2014-2029. година. Уговор о регулисању међусобних односа у кориштењу управљању и одржавању комуналних објеката и уређаја број; 02-022-164/13 од 11.10.2013.. године, односно број КП“Топлане“ а.д. 199/14 од 07.03.2014. године.

# ПРАВНИ СТАТУС И ВЛАСНИЧКА СТРУКТУРА

**Правни статус предузећа**:Рјешењем Основног суда у Бањалуци број 071-0-рег-07-001843 од 14.07.2007. године извршен је упис статусне промјене – власничка трансформација.

Рјешењем Основног суда у Бањалуци број 057-0-рег-11-002176 од 21.10.2011. извршен је упис усклађивања нормативних аката са одредба Закона о привредним друштвима.

Рјешењем Основног суда у Бањалуци број 057-0-рег-21-000659 од 06.04.2021. извршен је упис одлуке о именовању вршиоца дужности директора. Вршилац дужности директора је Даријо Кодић

Правни статус предузећа: Акционарско друштво .

Матични број друштва: 01187058

ЈИБ друштва: 4401056460003

ПИБ друштва: 401056460003

Претежна дјелатност друштва је под шифром: 3530 – Производња и снабдјевање паром и климатизација.

**Власничка структура** К.П. „ТОПЛАНА“ а.д. Градишка је приказана у следећој табели.

Табела 1. Власничка структрура

|  |  |  |  |
| --- | --- | --- | --- |
| **Опис** | **% учешће у укупном капиталу** | **Вриједност капитала** | **Број акција** |
| Град Градишка | 80 | 1.706.805,00 |  |
| Мали акционари | 20 | 426.693,00 |  |
| УКУПНО: | 100 | 2.133.498,00 | 2.133.498 |

# ОРГАНИЗАЦИОНА СТРУКТУРА И МЕНАЏМЕНТ

НАПОМЕНА: КП. „ТОПЛАНА“ а.д. Градишка, не обавља дјелатност од момента изнајмљивања опреме и дјелатности предузећу ИЕЕ д.о.о. Бања Лука, по Уговору број 02-022-164/13. закљученом 11.10.2013. године, исту дјелатност обавља ИЕЕ д.о.о. Бања Лука, ПЈ „ Eko Топлана“ Градишка.

Управљачка и организациона структура К.П. „ТОПЛАНА“ а.д. Градишка:

* Управа друштва , као орган руковођења има једно стално запослено лице, и то в.д. директора и два лица на уговор о дјелу (једно лице за финансијско-рачуноводствене и књиговодствене услуге, а друго за консултанске услуге у сврху израде Предстудије модернизације система даљинског гријања града Градишке.
* Надзорни одбор, као орган управљања има три члана.
* Скупштина акционара, као орган управљања су сви акционари Друштва (105 акционара).
* Вањског ревизора Друштво ангажује на основу Закона о јавним набавкама и сагласности Скупштине акционара.

# БРОЈ И СТРУКТУРА ЗАПОСЛЕНИХ

Укупан број запослених је 1.

Табела 2. Квалификациона структура запослених

|  |  |  |
| --- | --- | --- |
| **Р.бр.** | **Квалификациона структура** | **Структура запослених према полу** |
| **Мушких** | **Женских** |
|  | ВСС – Дипломирани менаџер за цивилну заштиту | 1 | 0 |
| УКУПНО: | 1 | 0 |
| Напомена: Управа друштва , као орган руковођења има једно стално запослено лице, и то в.д. директора и два лице po уговор о дјелу . Једно за финансијско-рачуноводствене и књиговодствене услуге, а друго за консултанске услуге у сврху израде Предстудије модернизације система даљинског гријања у граду Градишка. |

# ОБИМ УСЛУГА

К.П. „ТОПЛАНА“ а.д. Градишка не обавља дјелатност производње и испоруке топлотне енергије, пошто су објекти и опрема издати на кориштење другом предузећу које је преузело обављање наведене дјелатности по Уговору на период од 15 година.

# ИЗВРШЕНА УЛАГАЊА И ИЗВЕДЕНИ РАДОВИ

КП „Топлана“ а.д. Градишка од 01.01.2014. године престаје обављати комуналну дјелатност производње и испоруке топлотне енергије и давање на кориштење комуналних објеката и уређаја, а по Уговору број: 02-022-164/13 закљученом 11.10.2013.године исту дјелатност обавља ИИЕ д.о.о. Бања Лука ПЈ Градишка.

С тим у складу, извршили смо прекњижавање, тј пренос грађевинских објеката са групе конта-021 на групу конта-023 Инвестиционе некретнине.

Уговором о повјеравању и обављању комуналне дјелатности закљученог 11. октобра 2013.године предвиђено је да правно лице које је преузело комуналну дјелатност у наредне три године уложи у изградњу нове мреже, у комуналне објекте и уређаје минимално 2.200.000 КМ

Записником од 06.02.2019. године је констатовано да је привредно друштво ИЕЕ д.о.о. Бања Лука испунило услове из члана 12. Уговора у дијелу у коме је дефинисано улагање у прве три године, тј у наведеном периоду је извршило улагање у износу од 2.886.107,44 КМ.

# ПРОБЛЕМИ У ПОСЛОВАЊУ

У обиму посла које К.П. „Топлана“ а.д. Градишка обавља, постоје проблеми око немогућности наплате утужени потраживања, као и скромне наплате по испостављеним фактурама за гријање са 31.12.2013.године, преко службе обједињене наплате (СОН).

Предузеће има двије групе купаца. То су стамбени и пословни потрошачи топлотне енергије.

Стамбени потрошачи и дио пословних (који нису у ПДВ систему) фактурисани су са 31.12.2013. године, а наплаћују се и даље преко Службе обједињене наплате СОН-а.

Потраживање се води на конту купци 2010, зато што су то потраживања старија од годину дана и неизвјесна је наплата истих, тако да се сад налазе на конту исправке вриједности.

Вриједност ових потраживања са 31.12.2022. године износе 783.680,08 КМ, а у 2022. године наплаћено је 17,330,12КМ**.**

У 2022.години искњижено је са исправке вриједности СОН-а потраживања која није било могуће наплатити, а по приједлогу Града Градишке које је пописна комисија КП “Топлана“а.д. усвојила у извјештају о редовном попису обавеза, потраживања, готовине и вриједносних папира , у износу од 110.287,42КМ.

Ово све наводимо из разлога што предузеће у пословној 2022. години није имало својих властитих прихода, а све трошкове и обавезе измирује Град Градишка (по Уговору). У суштини не постоји некав ризик финансијског пословања КП“Топлана“а.д. Градишка обзиром на уговорене односе између Град Градишке и КП „Топлане „ а.д. Али, то није суштина пословања.

Постоји реалан ризик да ће Даваоц услуга адекватно одржавати и развијати топлификациони систем града Градишка, јер до сада ИЕЕ д.о.о. Бања Лука је вршило реконструкцију топловодне мрежеу оквиру финансијског износа који је дефинисан у Уговору (као обавеза). Поставља се питање, да ли ИЕЕ д.о.о. Бања Лука,има интереса, жељу и намјеру за даље одржавање и развијање топловодне мреже као и топлификациоог система града Градишка у цјелини.

# ЗАКЉУЧАК

КП „Топлана“ а.д. Градишка је одржала редовну годишњу Скупштину акционара 16.09. 2022.године.

У току 2022. године урађена је ревизија финансијских извјештаја за 2021.годину и добили смо ревизорски извјештај “Мишљење позитивно“ за 2021. годину од стране независног ревизора. Обзиром да је КП „Топлана“ а.д. Градишка у периоду 2014-2029. године и даље власник објеката, опреме и уређаја јавног топлификационог система Града Градишка, њена основна активност треба да буде „контрола извршења уговорених обавеза даваоца услуга и праћење стања и развоја јавног топлификационог система Града Градишке“ што је између осталог регулисано чл. 19.ст.2. Уговора о повјеравању обављања комуналне дјелатности производње и испоруке топлотне енергије и давања на коришћење комуналних објеката и уређаја број: 02-022-164/13 од 11.10.2013. године. („ Давалац комуналних услуга дужан је омогућити Општини да путем његових стручних служби прати његов рад и извршење овим уговором преузетих послова“).Од стране Града Градишка именована је Комисија са задатком примјене члана 19. став 2. наведног Уговора.

Град Градишка би требала преиспитати постојеће уговоре у складу са актуелном законском и градском регулативоми стандардима доброг и домаћинског пословања и на тај начин дефинисати односе између Град Градишка (као регулатора),КП ''Топлана'' а.д. (као јавног предузећа који јеу име Града власник опреме и уређаја) и IEE d.o.o. Бања Лука (као новог Даваоца комуналних услуга), и на тај начин дефинисати статус КП ''Топлана'' а.д. Градишка.

Град Градишка би требала да дефинише како у актуелним условима обезбједити дугорочну одрживост и развој јавног топлификационог система, а нарочито имајући увиду начин послововања ИЕЕ д.о.о. Бања Лука.

Обзиром да је Град Градишка, Уговором који је закључен између општина Градишка и ИЕЕ д.о.о. Бања Лука пренијела основу дјелатност јавног предузећа КП ''Топлана'' а.д. као и средства из власништва,на ИЕЕ д.о.о Бања Лука, КП „Топлана“ а.д. Градишка преостала основ нове дјелатности (контрола извршења уговорних обавеза новог даваоца услуга гријања и брига о одржавању и развоју јавног топлификационог система), мишљења смо:

* да је потребно КП ''Топлана'' а.д. минимално кадровски ојачати адекватним техничким кадром који би стручно и одговорно пратио стање и процесе одржавања, раста и развоја јавног топлификационог система,
* да накнада за повјеравање обављања комуналне дјелатности и накнада за коришћење комуналних објеката и уређаја треба да буде приход КП ''Топлана'' а.д. Градишка, да је нужно прецизно дефинисати праћење извршења уговора од стране ИЕЕ д.о.о. Бања Лука у свим сегментима рада и пословања (законска и пословна обавеза!).

Потребно је ускладити развој и ширење топлификационог система града са урбанистичко-планском документацијом Града, примјеном Предстудије мондернизацији система даљинског гријања или евнтуално изналажење савременог начина производње и испоруке топлотне енеригије корисницима града Градишка, као и проширње топловодне мреже ван центра града Градишка, као напр. Привредна зона Нова Топола.

Велики проблем представља потраживања која су насталаприје 2013. године КП Топлане а.д. које у наредном периоду треба ријешити, као и потраживање од Града Градишка због враћених кредита које је користила КП Топлана а.д. док је обављала основну дјелатност.

О свим активностима и проблемима смо информисали и упознали Градску управу и Градоначелника Града Градишка, и предложили да се испред града Градишка именује Радна група са задатком реализације зацртаних циљева Предузећа.

# ФИНАНСИЈСКИ ПОКАЗАТЕЉИ

* 1. **ОСНОВНЕ ПОЗИЦИЈЕ БИЛАНСА СТАЊА**
* Стална средства 2.756.380,00
* Текућа средства 47.711,00

*УКУПНА АКТИВА 2,804.091,00*

* Основни капитал 2.133.498,00
* Ревалоризационе резерве 2.433.530,00
* Губитак укупни -7.549.286,00
* Дугорочне обавезе 5.777.709,00
* Краткорочне обавезе 8.640,00

*УКУПНА ПАСИВА : 2.804.091,00*

* 1. **ПОЗИЦИЈЕ ПРИХОДА И РАСХОДА У БИЛАНСУ УСПЈЕХА**
* Пословни приходи 230.315,00
* Остали приходи 17.231,00

*УКУПНИ ПРИХОДИ* *247.546,00*

* Пословни расходи 332.632,00
* Финансијски расходи 4.975,00

*УКУПНИ РАСХОДИ 338.328,00*

* 1. **РЕЗУЛТАТИ ПОСЛОВАЊА ИСКАЗАНИ У БИЛАНСУ УСПЈЕХА**

Укупни приходи 247,546,00

Укупни расходи 338.328,00

*ГУБИТАК: -90.782,00*

* 1. **АНАЛИЗА ПРИХОДА И РАСХОДА**
* Од укупно остварених прихода у износу од *247.546,00* КМ, чине пословни приходи у износу 230.315,00 КМ и остали пословни приходи у износу од 17.231,00КМ, то су приходи од наплаћених отписаних потраживања.

Укупно остварени расходи су 338.328КМ од чега највећу ставку чине трошкови амортизације у износу од 216,816,00 КМ , расходи камата 4.855 КМ, те трошкови бруто зарада и накнада запослених у износу од 62.220 КМ, а разлика су остали трошкови: накнаде, порези, ревизије, банакрске накнаде и осталих нематеријалних трошкови који износе 54.437 КМ. КП „Топлана а.д. Градишка у 2022. години остварило је губитак у износу од 90.782 КМ, у предходним годинама остварени су губитци који су кумулирали у цифру од 7.549.286 КМ.

* 1. **УЛАГАЊА У ИЗГРАДЊУ НЕПОКРЕТНОСТИ И НАБАВКА ОСТАЛИХ ОСНОВНИХ СРЕДСТАВА**

У 2022. години КП. „ТОПЛАНА“ а.д. Градишка није вршила изградњу и набавку основних средстава.

* 1. **НАПЛАТА ПОТРАЖИВАЊА**

Што се тиче наплате потраживања већ је напоменуто у ставци 7. да вриједност ових потраживања са 31.12.2022. године износе 783.680,08 КМ, а у 2022. године наплаћено је отписаних потраживања у износу од 17 330,12 КМ преко СОН-а., јер се сва потраживања односе на период до 31.12.2013. године, а нова потраживања се уредно наплаћују.

* 1. **СУБВЕНЦИЈЕ ИЗ БУЏЕТА У 2022. ГОДИНИ**

Субвенција у 2022. години није било.

* 1. **СЕРВИСИРАЊЕ ДОСПЈЕЛИХ ОБАВЕЗА**

Обавезе које су настале у 2022. години уредно су измирене, нема неизмирених а доспјелих обавеза са 31.12.2022. године.

 **В.Д. ДИРЕКТОРА**

**Даријо Кодић**